recursal/SuperWikiNEXT-32B huggingface dataset:
سندھی زبان میں ادب کی جدید صنفیں (ناول، ڈرامے اور مضمون) انگریز کے دور میں داخل ہوئیں۔ اسی طرح افسانہ بھی اسی دور میں پروان چڑھا۔ لیکن اس کو سندھی افسانوں کا اٍرتقائی دور نہیں کہا جا سکتا۔

پہلا دور (1851ء سے 1925ء تک)
----------------------------

1851ء میں سورٹھ راء ڈیاچ، شھزادے مانک کی کہانی، بھنبھی زمیندار کی کہانی وغیرہ کے نام سے کہانیاں لکھیں گئیں، لیکن ان کو باقائدہ افسانے کی ابتدا نہیں کہا جا سکتا۔

### اس دور کے مصنف:

* محمد عثمان ڈیپلائی
* جیٹھمل پرسرام گلراجانی
* غلام حسین قریشی
* عبد الرحمان عبد

دوسرا دور (1925 سے 1940 تک)
---------------------------

اس دور کو کو ترجمے کا دور کہا جا سکتا ہے۔ اس زمانے میں ہندی، بنگالی، گجراتی اور کئی دوسری زبانوں سے افسانوں کے ترجمے کیے گئے۔

### اس دور کے مصنف:

* نادر بیگ مرزا
* لطف اللہ بدوی
* امر لعل ہنگورانی
* عثمان علی انصاری

تیسرا دور (1940 سے 1947 تک)
---------------------------

یہ دور سندھی افسانے کا ہنگامی دؤر جانا جاتا ہے۔ برطانوی راج کی انتہا تھی، آزادی کی تحریکیں زور پکڑ رہیں تھیں، جس کا بہت بڑا اثر افسانے پر پڑا۔

### اس دور کے مصنف:

* گوبند مالہی
* سگن آہوجا
* شیخ ایاز
* کیرت بابانی

نیا دور (1947 سے 1960تک)
------------------------

تقسیم کے بعد یہ دور بحران سے بہرپور تھا۔ کئی پبلشر اور مصنف کوچ کر گئے۔ کچھ سالوں بعد ترقی شروع ہوئی جو ابھی تک رواں دواں ہے۔

### اس دور کے مصنف:

* جمال ابڑو
* غلام ربانی آگرو
* ایاز قادری
* جمال رند
* سراج میمن
* ع ۔ ق شیخ
* بیگم زینت
* ثمیرہ زرین

جدید دور (1960 سے آج تک)
------------------------

افسانے نے اپنی ترقی کی منزلیں طے کر کے بہت آگے تک پہنچ چکا ہے۔ اس دؤر میں کئی نئے تجربے بھی کیے گئے۔

### اس دور کے مصنف:

* مہتاب محبوب
* غلام نبی مغل
* نسیم کھرل
* امر جلیل
* نورالہدیٰ شاہ
* آغا سلیم

اور بہت سارے مصنفوں اس صنف پر طبع آزمائی کر چکے ہیں اور کر رہے ہیں۔
**اروند گن پت ساونت** (انگریزی: Arvind Sawant) (پیدائش: 31 دسمبر، 1951ء) ایک بھارتی سیاست دان ہیں جن کا تعلق سیاسی جماعت شیو سینا سے ہے۔ وہ شیو سینا کے بی جے پی سے اتحاد اور مہاراشٹر اور بھارت کی مرکزی حکومت میں اتحاد کے دور میں وہ بھاری صنعتوں اور عوامی صنعتوں کے وزیر رہے۔ وہ 2014ء سے رکن پارلیمان رہے۔ 11 نومبر 2019ء کو نریندر مودی حکومت کے کابینہ سے مستعفی ہوئے، جس کی وجہ ان کی جماعت اور بی جے پی کے بیچ رسا کشی تھی۔ یہ اسی سال ہو رہے ریاستی قانون ساز اسمبلی انتخابات تک بھی جاری رہا اور اسی رسا کشی کی وجہ سے ریاست میں مہا وکاس اگھاڑی حکومت وجود میں آئی جس میں شیو سینا کے نے راشٹروادی کانگریس پارٹی اور انڈین نیشنل کانگریس کے ساتھ مل کر حکومت سازی کی اور اپنے سابقہ اور دیرینہ سیاسی حلیف بی جے پی سے کنارہ کش ہوئی۔

وزارتی دور کی اہم پیش رفت
-------------------------

بھاری صنعتوں اور سرکاری صنعتوں کے مرکزی وزیر اروند ساونت نے اپنے برسر عہدی دور میں انٹرنیشنل سینٹر فار آٹوموٹیو ٹیکنالوجی (آئی سی اے ٹی) میں جانچ کی نئی سہولیات کا افتتاح کیا۔ روایتی ایندھن سے چلنے والی گاڑیوں کے مقابلے میں ہائی برڈ الیکٹرک گاڑیوں کے تکنیکی فائدوں سے روشناس کرانے کے لیے ایک تکنیکی تعارفی مہم بھی چلائی گئی۔

مزید دیکھیے
-----------

* شیو سینا

حوالہ جات
---------

1. 1 2 3   — سے آرکائیو اصل فی 20 اگست 2019
2. ↑  "Shiv Sena MP Arvind Sawant to quit as Union minister". *دی ٹائمز آف انڈیا*. 11 نومبر 2019. اخذ شدہ بتاریخ 11 نومبر 2019.  تحقق من التاريخ في: `|access-date=, |date=` (معاونت)
3. ↑  بھاری صنعتوں اور سرکاری صنعتوں کے وزیر نے آئی سی اے ٹی میں جانچ کی نئی سہولیات کا افتتاح کیا
**اروناچل پردیش ریاستی ایڈز کنٹرول سوسائٹی** قومی ایڈز کنٹرول ادارہ کے تحت کام کرنے والی سوسائٹی ہے۔ یہ سوسائٹی ایڈز معلومات، صحت سے متعلق مشورے، اپنے خود کے قائم کردہ مراکز کی نگرانی، بلڈ بینکوں کے انتظام اور صحت کے اہلکاروں کی تربیت کی سمت میں کام کرتی ہے۔

اروناچل مثبت افراد کا نیٹ ورک
-----------------------------

اروناچل پردیش ریاستی ایڈز کنٹرول سوسائٹی کے تعاون سے ایک چودہ-رکنی اروناچل مثبت افراد کا نیٹ ورک بنایا گیا ہے جو ایچ آئ وی پازیٹیو لوگوں کو مدد فراہم کرتا ہے اور ان لوگوں کو معاشرے میں فعال کردار کے لیے حوصلہ افزائی کرتا ہے۔ اروناچل پردیش ریاست میں 178 ایچ آئ وی پازیٹیو لوگ پائے گئے ہیں جبکہ 11 لاکھ کی آبادی والی اس ریاست میں صرف 1.6 لاکھ لوگ ہی ایچ آئ وی جانچ سے گذر چکے ہیں .

ثقافتی تقاریب
-------------

ریاست کے عوام میں بیداری لانے کے مقصد سے ریاستی ایڈز کنٹرول سوسائٹی وقتًا فوقتًا ثقافتی اور موسیقی کے پروگراموں کو منعقد کرتی آ رہی ہے۔

حوالہ جات
---------

1. ↑  "Section –7 Programmes and Schemes -Schemes for prevention of HIV/AIDS amongst alcohol and drug dependents – role of National Aids Control Organisation (NACO)" (PDF). UNDP. اخذ شدہ بتاریخ 5 جولائی 2012.  تحقق من التاريخ في: `|access-date=` (معاونت)
2. ↑  "Arunachal Pradesh joins anti-HIV campaign". The Assam Tribune. 24 دسمبر 2018 میں اصل سے آرکائیو شدہ. اخذ شدہ بتاریخ 5 جولائی 2012.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  "Cultural Programmes to Promote AIDS awareness in Arunachal". t1.gstatic.com. اخذ شدہ بتاریخ 5 جولائی 2012.  تحقق من التاريخ في: `|access-date=` (معاونت)[*مردہ ربط*]
**میر سید نظام الدین ثانی شیرازی ٹھٹوی** سندھ کے مشہور شہر ٹھٹہ کے بارہویں صدی ہجری سے تعلق رکھنے والے فقیہ تھے۔

حالات زندگی
-----------

میر سید نظام الدین ثانی 1018ھ میں پیدا ہوئے۔ ان کا پورا نام سید نظام الدین ثانی بن نور محمد ثانی بن نظام الدین بن نور محمد بن شکر اللہ ثانی بن ظہیر الدین بن میر سید شکر اللہ شیرازی تھا۔میر سید شکراللہ شیرازی والیٔ سندھ مرزا شاہ بیگ ارغون کے دورِ حکمرانی میں ہرات سے قندھار اور پھر قندھار سے ٹھٹہ تشریف لائے۔ سید شکراللہ شیرازی کو والیٔ سندھ مرزا شاہ حسن ارغون نے قضا کے منصب پر فائز کیا۔ سید شکراللہ شیرازی ہی وہ بزرگ تھے جن کی نسل سے ٹھٹہ کے "شکر اللہ سادات" کا سلسلہ آگے بڑھا۔

میر سید نظام الدین ٹھٹوی علم فقہ میں کامل اور دیگر علوم میں عالمِ اجل اور ماہر تھے۔ جذبۂ رغبتِ طبع کی بنا پر دہلی تشریف لے گئے اور فتاویٰ عالمگیریکی تدوین میں شامل ہو کر فقہ کے بہت سے مشکل اور پچیدہ مسائل کی عقدہ کشائی کی۔ بادشاہ کے سامنے بھی پیش ہوئے اور منصب کی درخواست کی، بادشاہ نے اس ضابطے کے مطابق کہ اہلِ علم و فضل کا نوکر پکارا جانا پسند نہیں کرتے تھے، منصب سے انکار کر کے معاش قبول کرنے کے لیے کہا۔ سید نظام الدین ثانی اس پر راضی نہ ہوئے اور وہیں دہلی میں ان کا انتقال ہو گیا۔

حوالہ جات
---------

1. ↑  *تحفۃ الکرام (اردو)*، علی شیر قانع ٹھٹوی، سندھی ادبی بورڈ حیدرآباد، 1957ء، "مصنف میر علی شیر قانع ٹھٹوی کی سوانح حیات" از حسام الدین راشدی ص 12-14
2. ↑  اردو دائرہ معارف اسلامیہ جلد 15 صفحہ 150 دانش گاہ پنجاب لاہور
3. ↑  فقہائے ہند (جلد چہارم- حصہ دوم)، محمد اسحاق بھٹی، ادارۂ ثقافت اسلامیہ، لاہور، 1978ء، ص 387
4. ↑  *تحفۃ الکرام (اردو)*، علی شیر قانع ٹھٹوی، سندھی ادبی بورڈ حیدرآباد، 1957ء، "مصنف میر علی شیر قانع ٹھٹوی کی سوانح حیات" از حسام الدین راشدی ص 600
محمدبن ابی‌یزید طیفور ملقب بہ شمس‌الدین و مکنی بہ **ابوالفضل السَجاوندی القاری** چھٹی صدی ہجری میں قاریوں رہنمائی کے لیے ، قرآن کو لکھنے میں پہلی بار علامتیں استعمال کیں۔ لفظ سَگاوَندی (عربی ہوا: سَجاوَندی) ابوالفضل سجاوندی کے نام سے ماخوذ ہے ( *قرآن مجید کی* صحیح تلاوت کی رہنمائی کے لیے وقف کے آثار استعمال کرنے والا پہلا شخص)  ۔ (*لغت‌نامہ دهخدا* : سَگاوند سیستان کے قریب اسی نام کے پہاڑ کی ڈھلوان پر واقع ایک شہر ہے ، جس کا عربی زبان میں نام سَجاوند ہے)۔

**نشانہ های سَجاوَندی** **وقفوں کے** **نشانات** یا **نشانہ‌های سَگاوَندی** یا **نشانہ‌های نقطہ گزاری وہ** علامتیں جملے اور جملے اور پیراگراف کے آغاز اور اختتام کی وضاحت اور وضاحت کے لیے تحریری شکل میں استعمال ہوتے ہیں۔ یہ علامتیں ، جنھیں تحریری علامتیں بھی کہتے ہیں ، یہ ایسی علامتیں ہیں جو کسی متن کو پڑھنے ، کسی احساس کا اظہار کرنے ، ریاضی کی تشکیل ، وغیرہ کو آسان بنانے یا الفاظ کے تلفظ میں تبدیلی لانے کے لیے استعمال ہوتی ہیں ۔ اسی وجہ سے ، قرون وسطی میں یورپی بائبل کے صحیفوں نے نشانیاں استعمال کیں۔

حوالہ جات
---------

1. ↑  "آرکائیو کاپی" (PDF). 10 اکتوبر 2015 میں اصل (PDF) سے آرکائیو شدہ. اخذ شدہ بتاریخ 21 اگست 2020.  الوسيط `|url-status=` تم تجاهله (معاونت)
شاہ عنایت اللہ قادری شطاری قصوری ثم لاہوری پنجاب کے اکابر صوفیاء و اولیاء میں سے تھے

نام
---

ابو المعارف محمد عنایت اللہ حنفی قادری شطاری قصوری ثم لاہوری والد کا نام پیر محمد تھا شاہ عنایت قادری قصور میں پید اہوئے آپ شاہ عنایت قادری کے نام سے معروف ہیں۔

آبا و اجداد
-----------

آبا و اجداد کا تعلق لاہور سے ہے جو پشت در پشت یہاں آباد تھے‘ ذات کے آرائیں تھے۔ کاشتکاری اور باغبانی سے وابستہ یہ خانوادہ خدارسیدہ بزرگوں پر مشتمل ہے۔ مفتی غلام سرور قادری کے مطابق ’’شاہ عنایت از قوم باغبان یعنی زمیندار بود‘‘ شاہ عنایت قادری کے بزرگ لاہور کے علاقہ مزنگ میں ایک وسیع عریض رقبہ پر کاشتکاری کرتے تھے۔ کھیتی باڑی آپ کا ذریعہ معاش تھا۔

تعلیم و تربیت
-------------

ابتدائی تعلیم قصور میں حاصل کی اس کے بعد لاہور پہنچ کر شاہ محمد رضا قادری الشطاری لاہوری کی حلقہ درس میں شامل ہوئے انہی کے ہاتھ پر سلسلہ قادریہ میں بیعت ہوئے اور خدمت مرشد میں رہ کر تکمیل سلوک اور خرقہ خلافت حاصل کیا مرشد کے حکم پر قصور آ گئے وہاں پر حلقہ درس بہت وسیع ہو گیا ایک خلق کثیر علمی و روحانی پیاس بجھانے لگی قصور کے حاکم حسین خان خویشگی(افغان) کو یہ بات ایک آنکھ نہ بھائی تو قصور سے نکل جانے کا حکم دیا آپ پھر لاہور تشریف لے آئے اور مستقل سکونت اختیار کی مریدین میں بابا بھلے شاہ کا نام سر فہرست ہے۔

تصانیف
------

شاہ عنایت قادری بلند پایہ مفسر‘ فقہیہ اور پنجاب کے اکابر علما و صلحا میں شمار ہوتے ہیں۔ ان کی تصنیفات میں سے چند ایک یہ ہیں

* غایت الحواشی
* ملتقط الحقائق شرح کنز الدقائق
* تنقیح المرام فی مبحث الوجود
* لطائف غیبیہ
* اذکار قادریہ
* مجموعہ عرفانی شرح مجموعہ سلطانی
* رسالہ در مسئلہ حرب و دار الحرب
* ذیل ااغلاط فی مسائل الغصب فی الافراط
* دستور العمل
* اذکار غیبیہ
* کلمات التامہ فی ردمطاعن الشفات،
* رسالہ بہز الطاعات
* حواشی جواہر خمسہ،
* رسالہ من قال ان الدعا فی الرزق کفر
* رسالہ فی حل شرب الدخان،

وفات
----

1141ھ محمد شاہ کے عہد میں وفات پائی لاہور میں مدفون ہیں

حوالہ جات
---------

1. ↑  اردو دائرہ معارف اسلامیہ جلد 14٫2 صفحہ 304 دانش گاہ پنجاب لاہور
2. ↑  خزینۃ الاصفیاء جلد اول غلام سرور لاہوری،صفحہ 297مکتبہ نبویہ لاہور
ایک جگہ سے دوسری جگہ سفر کرنے والے کو مسافر کہتے ہیں۔

اسلامی اصطلاح میں مسافر وہ شخص ہے جو تین دن کی راہ تک متصلاً جانے کے ارادے سے بستی سے باہر ہوا اور تین دن کی مراد یہ نہیں کہ صبح سے شام تک چلے بلکہ مرادون کا اکثر حصہ ہے اس لیے کہ کھانے پینے، نماز اور دیگر ضروریات کے لیے ٹھہرنا تو ضروری ہے اور چلنے سے مراد معتدل چال کر نہ تیز ہو نہ سُست۔

نماز مسافر
----------

مسافر کو سفر میں پوری نماز ادا کرنے کی بجاٴے قصر پڑھنا افضل ہے۔ قصر یعنی چار رکعت والے فرض کو دو پڑھنا، مسافر کے حق میں دو ہی رکعتیں پوری نماز ہے اگر قصداً چار رکعت پڑھے گا تو گنہگار اور مستحق عذاب ہے کہ واجب ترک کیا لہٰذا توبہ کرے۔ 

سنتوں میں قصر نہیں بلکہ پوری پڑھی جائیں گی۔ البتہ خوف اور رواداری کی حالت میں معاف ہیں اور امن کی حالت میں پڑھی جائیں۔

مسافر کب تک مسافر ہے
--------------------

مسافر اس وقت تک مسافر ہے جب تک اپنی بستی میں پہنچ نہ جائے یا آبادی میں پورے پندرہ دن ٹھہرنے کی نیت نہ کرے اور یہ اس وقت ہے جب تین دن کی راہ چل چکا ہو اور اگر تین منزل پہنچنے سے پیشتر اور اپنے وطن واپسی کا ارادہ کر لیا تو مسافر نہ رہا اگرچہ جنگل میں ہو۔ 

| * د
* ب
* ت
**اسلام میں نمازیں** |
| --- |
| نماز کی اقسام | 

|  |  |
| --- | --- |
| فرض نمازیں | 
* فجر
* ظہر
* عصر
* مغرب
* عشاء
* وتر (احناف کے لئے)
* جمعہ (صرف جمعہ والے دن ظہر کی بجائے)

 |
| اجتماعی نمازیں | 
* نماز جنازہ
* غائبانہ نماز جنازہ

 |
| باجماعت نمازیں | 
* جمعہ
* تراویح

 |
| نفلی نمازیں | 
* سنت نماز
* نفل نماز
* وتر
* ضحی
* تہجد

 |
| خصوصی مقاصد نمازیں | 
* نماز استخارہ
* نماز عید

 |
| نفل اور مستحب نمازیں | 
* تہجد
* اشراق
* چاشت
* اوابین
* تحیۃ الوضو
* تحیۃ المسجد
* خوف
* کسوف
* سفر
* توبہ
* حاجت

 |

 |  |
| **رکعت** اور  نماز کے اجزاء | 
* اللہ کی بڑائی بیان کرنا۔ اللہ اکبر (تکبیر)
* قیام نماز
* جلوس نماز
* تلاوت قرآن (تجوید)
* رکوع
* سجدہ
* تشہد
* تسلیم

 |
| مسجد | 
* مسجد
* مصلیٰ
* منبر
* خطبہ
* جائے نماز

 |
| ضوابط | 
* اذان
* اقامت نماز
* اوقات نماز
* قبلہ
* استنجا
* وضو
* تیمم
* غسل
* سترہ

 |
| زمرہ |

| * د
* ب
* ت
نمازیں |
| --- |
| **فرض نمازیں** | فجر ·  ظہر ·  عصر ·  مغرب ·  عشاء ·  جمعہ (صرف جمعہ والے دن ظہر کی بجائے) |
| **نفل اور مستحب نمازیں** | تہجد ·  اشراق ·  چاشت ·  اوابین ·  تحیۃ الوضو ·  تحیۃ المسجد ·  خوف ·  کسوف ·  سفر ·  توبہ ·  حاجت |
**وحیدہ شاہ** پیپلز پارٹی سندھ سے تعلق رکھنے والی سیاست دان ہے جس نے انتخابی دن انتخابی عملہ پر تشدد کر کے بدنامی اور رسوائی کمائی۔ فروری 2012ء کے ضمنی انتخابات میں سندھ اسمبلی میں پیپلزپارٹی کے ٹکٹ پر کامیاب قرار دی گئی۔ البتہ وحیدہ نے انتخابات کے دوران ووٹ دفتر میں گھس کر سرکاری انتخابی افسر پر تھپروں کی بارش کر دی جو منظرہ پر محفوظ کر کے بعید نما پر دکھایا گیا۔ اس پر عدالت اعظمی نے تحقیقات کا حکم دیا جس کے بعد انتخابی لَجنہ نے انتخاب کو کالعدم قرار دے کر وحیدہ شاہ پر دو سال کی پابندی لگا دی۔

اس فیصلہ میں سندھ سے تعلق رکھنے والے لجنہ کے دو ارکان نے اختلاف کیا جبکہ تین ارکان نے اکثریتی فیصلہ دیا۔ پیپلزپارٹی نے فیصلہ پر احتجاج کیا۔

1. ↑  "وحیدہ شاہ دو سال کے لیے نااہل". 7 مارچ 2012ء. 26 دسمبر 2018 میں اصل سے آرکائیو شدہ.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
2. ↑  "Slap boomerangs on Waheeda Shah". *دی نیشن*. 8 مارچ 2012ء. 26 دسمبر 2018 میں اصل سے آرکائیو شدہ.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
**پارسی جمخانہ گراؤنڈ** ممبئی ، مہاراشٹر میں ایک کثیر المقاصد کلب گراؤنڈ ہے۔ یہ گراؤنڈ بنیادی طور پر فٹ بال، کرکٹ اور دیگر کھیلوں کے میچوں کے انعقاد کے لیے استعمال ہوتا ہے۔

اس گراؤنڈ کی بنیاد پارسی کرکٹرز نے رکھی تھی، جمخانہ نے بمبئی کواڈرینگولر اور اس کے بعد ہونے والے بمبئی پینٹنگولر کرکٹ ٹورنامنٹس میں پارسی کرکٹ ٹیم کو میدان میں اتارا۔  پارسی جم خانہ 1884ء میں قائم کیا گیا تھا  اور اسے 1888ء میں کھولا گیا تھا۔  2010ء میں پارسی جم خانہ نے دیگر کمیونٹی تنظیموں کے ساتھ مل کر کمیونٹی میں کرکٹ میں دلچسپی بحال کرنے کے لیے ایک پروجیکٹ کا اعلان کیا۔ جم خانہ کو دیگر تقریبات کے لیے بھی استعمال کیا جاتا ہے جیسے کہ 2009ء میں رتن ٹاٹا کی دنیا کی سب سے سستی کار ٹاٹا نینو کی نقاب کشائی۔

حوالہ جات
---------

1. ↑  Aruṇa Ṭikekara، Aroon Tikekar (2006). *The Cloister's Pale: A Biography of the University of Mumbai*. Popular Prakashan. صفحہ 74.
2. ↑  Jozsa، Frank P. (2009). *Global Sports: Cultures, Markets and Organizations*. World Scientific. صفحہ 228. ISBN 9812835695.
3. ↑  Palsetia، Jesse S. (2001). *The Parsis of India: Preservation of Identity in Bombay City*. BRILL. صفحہ 153. ISBN 9004121145.
**صدر الشہید** عمر بن عبد العزیز بن عمر مازہ فقہ حنفی کے بہت بڑے فقیہ ہیں۔

نام
---

پورا نام عمر بن عبد العزیزبن عمر بن مازہ المعروف بہ صدر الشہید:حسام الدین لقب تھا،ان کی کنیت ابو محمد ہے جبکہ شہرت الصدر الشہید اور حسام الشہيد سے پائی ہے۔

ولادت
-----

صدر الشہید 483ھ بمطابق 1090ء میں پیدا ہوئے۔

حصول علم
--------

فقہ وغیرہ علوم اپنے باپ ب رہان الدین کبیر عبد العزیز سے پڑھے اور اس قدر تحصیل علوم میں کوشش کی کہ خراسان کے علما وفضلاء پر علم و فضل وحسن کلام میں فوقیت لے گئے اور آپ کی فضیلت کا موافق و مخالف نے اقرار کیا۔ ماوراء النہر میں آپ کا علمی رعب تھا چنانچہ اس عزت و توقیر سے مدت تک آپ تدریس و تصنیف میں مشغول رہےعلم فقہمیں یگانۂ زمانہ تھے اپنے زمانہ کے ائمہ کبار میں سے تھے علم منقول و معقول کے بڑے عالم تھے۔ خلاف و مذہب میں آپ کو ید طولیٰ حاصل تھا اور علم اصول کے بڑے ماہر اپنے والد ب رہان الکبیر عبد العزیز سے تعلیم حاصل کی۔ بڑے بڑے علما سے مناظرے کیے فقہا کو درس دیتے، بادشاہ ان کی رائے سے فیصلے کرتے۔

تلامذہ
------

صاحب محیط اور صاحب الہدایہ اور عمر بن محمد عقیلی نے آپ سے فقہ پڑھی۔ صاحب ہدایہ نے اپنی معجم شیوخ میں لکھا ہے کہ میں نے آپ سے علم نظرو فقہ کو پڑھا اور آپ میری بڑی عزت کیا کرتے تھے اور مجھ کو اپنے خاص تلامذہ میں رکھا ہوا تھا لیکن افسوس مجھ کو آپ سے روایت کی اجازت حاصل کرنے کا اتفاق نہ ہوا اور اب مجھ کو بذریعہ ایک شیخ کے آپ سے روایت حاصل ہے۔

تصنیفات
-------

آپ کی مشہور تصانیف سے یہ ہیں

* الفتاوی الکبریٰ
* الفتاوی الصغریٰ
* عمدۃ المفتی والمستفتی
* شرح ادب القاضی للخصاف
* کتاب منتقی
* شرح الجامع الصغیر
* الواقعات الحسامیہ

وفات
----

صدر الشہید 536ھ بمطابق 1141ء میں سمرقند میں شہید ہوئے بخارا میں مدفون ہیں

حوالہ جات
---------

1. ↑  موسوعہ فقہیہ ،جلد 12 صفحہ 381، وزارت اوقاف کویت، اسلامک فقہ اکیڈمی انڈیا
2. ↑  الفوائد البہیہ لكھنوی ص 149
سن 1783 عیسوی کے شروع میں تمام سکھ مسلوں نے دلی کے حکمران کو کمزور جان کے اس پر حملہ کرنے کا منصوبہ بنایا۔ اس میں سردار بگھیل سنگھ اور سردار جسا سنگھ رامگڑھیا قائدین اور جرنیل تھے۔ سردار جسا سنگھ رامگڑھیا جی نے دلی پہنچنے سے پہلے بھرتپور کے جاٹ نریش سے ایک لاکھ روپئے نذرانہ وصول کیا۔ اور اس کے بعد دلی میں داخل ہو گئے۔ اس وقت خالصہ کے جوانوں کی تعداد تیس ہزار تھی۔

سردار بگھیل سنگھ اور جسا سنگھ آہلووالیا 40 ہزار سکھ فوجوں کولے کے دریا یمنا کے براڑی گھاٹ کو پار کر کے دلی میں داخل ہوئے۔ دوسری طرف سکھ جرنیل جسا سنگھ رامگڑھیا اپنے 10 ہزار فوجیوں کے ساتھ ہسار والی سمت سے دلی میں داخل ہوا۔ اس وقت دلی کے تخت پر شاہ عالم دوم براجمان تھا۔ سکھ حملے کی خبر سن کے درباری اور شاہ عالم مقابلہ کرنے کی بجائے قلعے کے اندر والے حصے میں جاکر چھپ گئے۔ پورے شہر پر قبضے کے بعد سکھ قوم کے تینوں مشہور جرنیلوں نے ملک کے دار الخلافہ دلی کے لال قلعے کے اوپر کیسری نشان صاحب لہراء کے دنیا کی تاریخ میں ایک اور سنہرا باب رقم کر دیا۔

مغل بادشاہ شاہ عالم دوم اس وقت سکھوں کا سامنا کرنے میں اپنے آپ کو کمزور سمجھ رہا تھا، اس لیے وہ خاموش اور پرامن رہا۔
انجام: سکھ بنا لڑے ہی دلی کے مالک بننے لگ تھے۔ ایک میان دو تلواراں تو رہِ نہیں سکتی تھیں۔ آخر کار بادشاہ شاہ عالم دوم نے سکھوں کو خوش کرنے کی ساری کوششیں کیں اور بہت سارے نذرانے بھی پیش کیے اور آخر میں صلح کا ایک مسودا پیش کیا۔

اس صلح نامے پر سردار بگھیل سنگھ اور وزیر اعظم گوہر نے دستخط کیے تھے–
صلح نامے کے اہم نکات درج ذیل تھے
1.. خالصہ دل کو تین لاکھ روپے ہرجانے کے طور پر دیے جائیں گے۔
2.. شہر کی کوتوالی اور "چنگی وصول" کرنے کا اختیار سردار بگھیل سنگھ کو سونپ دیا جائیگا۔
3.. جب تک تک گرودواروں کی تعمیر نو مکمل نہیں ہو جاتی، اس وقت تک سردار بگھیل سنگھ چار ہزار فوجی اپنے ساتھ رکھ سکیں گے۔

ماخذ
----

ویکیپیڈیا پنجابی
Awardسانچہ:SHORTDESC:Award
**آئی سی سی اعزازات 2021ء** آئی سی سی کے اعزازات کا 17واں پروگرام ہوگا۔ نامزدگیوں میں 1 جنوری 2021ء سے 31 دسمبر 2021ء کے درمیان کھلاڑیوں کی کارکردگی کو مدنظر رکھا گیا تھا۔ آئی سی سی ورلڈ الیون ٹیموں کا اعلان 17 اور 18 جنوری 2022ء کو کیا گیا۔ خواتین کے اعزازات کا اعلان 23 جنوری 2022ء کو کیا گیا۔ اسپرٹ آف کرکٹ اعزاز کے ساتھ مردوں کے انفرادی آئی سی سی اعزازات اور آئی سی سی سال کا بہترین امپائر اعزاز کا اعلان 24 جنوری 2022ء کو کیا گیا۔

اعزازات کی اقسام اور فاتح
-------------------------

ذریعہ: International Cricket Council

### سال کا بہترین مرد کھلاڑی

 تفصیلی مضمون کے لیے **سر گیری فیلڈ سوبرز ٹرافی** ملاحظہ کریں۔
* پاکستان کا پرچم شاہین آفریدی

### سال کا بہترین ٹیسٹ کھلاڑی

 تفصیلی مضمون کے لیے **آئی سی سی ٹیسٹ کرکٹ میں سال کا بہترین مرد کھلاڑی** ملاحظہ کریں۔
* انگلستان کا پرچم جو روٹ

### سال کا بہترین ایک روزہ کرکٹ کھلاڑی

 تفصیلی مضمون کے لیے **آئی سی سی ایک روزہ کرکٹ میں سال کا بہترین مرد کھلاڑی** ملاحظہ کریں۔
* پاکستان کا پرچم بابر اعظم

### سال کا بہترین ٹی/20 کھلاڑی

 تفصیلی مضمون کے لیے **آئی سی سی ٹی/20 کرکٹ میں سال کا بہترین مرد کھلاڑی** ملاحظہ کریں۔
* پاکستان کا پرچم محمد رضوان

### سال کا ابھرتا ہوا کھلاڑی

 تفصیلی مضمون کے لیے **آئی سی سی سال میں ابھرتے ہوئے بہترین کھلاڑی** ملاحظہ کریں۔
* جنوبی افریقا کا پرچم جانمن ملان

### سال کا ایسوسی ایٹ کرکٹ کھلاڑی

* سلطنت عمان کا پرچم ذیشان مقصود

### سال کی بہترین خواتین کھلاڑی

 تفصیلی مضمون کے لیے **آئی سی سی سال کی بہترین خواتین کھلاڑی** ملاحظہ کریں۔
* بھارت کا پرچم اسمرتی مندھانا

### سال کی بہترین ایک روزہ خواتین کھلاڑی

* جنوبی افریقا کا پرچم لیزیل لی

### سال کی بہترین ٹی/20 خواتین کھلاڑی

* انگلستان کا پرچم ٹامی بیومونٹ

### سال کی ابھرتی ہوئی خواتین کھلاڑی

* پاکستان کا پرچم فاطمہ ثناء

### سال کی بہترین ایسوسی ایٹ خواتین کھلاڑی

* آسٹریا کا پرچم Andrea-Mae Zepeda

### کرکٹ کی روح

### سال کا بہترین امپائر

* جنوبی افریقا کا پرچم ماریس ایراسمس

حوالہ جات
---------

1. ↑  "The ICC Awards 2021 – All you need to know". *International Cricket Council*. اخذ شدہ بتاریخ 28 دسمبر 2021.
2. ↑  "The ICC Awards 2021 – All You Need to Know". *News 18*. اخذ شدہ بتاریخ 28 دسمبر 2021.

| * د
* ب
* ت
آئی سی سی سال کا بہترین کھلاڑی |
| --- |
| 
* 2004: بھارت ڈریوڈ
* 2005: جنوبی افریقا کیلس/انگلستان فلنٹوف
* 2006: آسٹریلیا پونٹنگ
* 2007: آسٹریلیا پونٹنگ
* 2008: ویسٹ انڈیز کرکٹ بورڈ چندرپال
* 2009: آسٹریلیا جانسن
* 2010: بھارت ٹنڈولکر
* 2011: انگلستان ٹراٹ
* 2012: سری لنکا سنگاکارا
* 2013: آسٹریلیا کلارک
* 2014: آسٹریلیا جانسن
* 2015: آسٹریلیا اسمتھ
* 2016: بھارت اشون
* 2017: بھارت کوہلی
* 2018: بھارت کوہلی
* 2019: انگلستان سٹوکس
* 2021: پاکستان شاہین
* 2022: پاکستان بابر

 |
**شہریوں کا قومی رجسٹر** (انگریزی: National Register of Citizens)
بھارت کے شہریوں کا رجسٹر ہے جسے بھارتی قانون شہریت کے مطابق بنایا گیا تھا۔ یہ قانون پہلی دفعہ 1955ء میں بنا اور پھر 2003ء-2004ء میں اس میں ترمیم ہوئی۔ ابھی یہ رجسٹر صرف آسام میں نافذ ہوا ہے اور پورے بھارت میں نافذ ہونا باقی ہے۔

آسام کی سرحد بنگلہ دیش سے ملتی ہے اور اسی وجہ سے یہاں غیر قانونی مہاجرین کا مسئلہ شروع سے رہا ہے۔ اسی کو مد نظر رکھتے ہوئے بھارت میں مردم شماری، 1951ء کے اعداد و شمار کی بنیاد پر 1951ء میں ایک رجسٹر بنایا گیا۔ لیکن اس کے بعد اس میں کبھی کوئی سدھار نہیں ہوا۔ 1983ء میں غیر قانونی مہاجرین کی شناخت کے لیے پارلیمان سے ایک ایکٹ پاس ہوا جس کا مقصد خصوصی ٹریبیونل کے تحت آسام میں غیر قانونی مہاجرین کی شناخت کرنا تھا۔ 2005ء میں بھارتی عدالت عظمی نے اسے آئین کے خلاف بتاتے ہوئے غیر قانونی قرار دے دیا۔ اس کے بعد حکومت نے اسے سدھارنے اور اپڈیٹ کرنے کا فیصلہ لیا۔ ایک دہائی تک اس میں کسی طرح کی کوئی سرگرمی کو نہ دیکھتے ہوئے عدالت نے 2013ء میں اپنی دیکھ ریکھ میں حکومت کو اس پر کام کرنے کی ہدایت کی۔ 1 اگست 2019ء میں آسام کا رجسٹر بن کر تیار ہوا جس میں آسام کی کل 33 ملین آبادی میں سے 31 ملین لوگوں کا نام آیا اور دو ملین درخواستیں نا منظور ہوئیں۔ 

حکمران بھارتیہ جنتا پارٹی نے پورے ملک میں اسے نافذ کرنے کا وعدہ کیا تھا مگر آسام کے تجربہ کے بعد حکومت کو سخت مایوسی ہوئی کیونکہ کئی شہری بھی رجسٹر میں اپنا نام درج کرانے میں ناکام ہوئے تھے۔

قانونی شقیں
-----------

شہریت ترمیم بل 2003ء (نمبر ایکٹ 6، 2004ء) کے ذریعے بھارتی قانون شہریت 1955ء میں مندرجہ ذیل اضافے کیے گئے ہیں۔

 **قومی شناختی کارڈ جاری کرنا**۔

1- مرکزی حکومت ہر ایک شہری کا ایک شناختی کارڈ جاری کرے گی۔

2- مرکزی حکومت شہریوں ایک رجسٹر بنائے گی۔

3۔ شہریت ترمیم بل 2003ء کے نفاذ کے وقت سے رجسٹر برائے پیدائش اور موت، 1969ء کی دفعہ 1 کے حصہ 3 کے تحت نامزد کیے گئے رجسٹرار جنرل انڈیا اس رجسٹر کے صدر اور نگراں ہوں گے۔

4۔ رجسٹرار جنرل انڈیا کے تعاون کے لیے حسب ضرورت حکومت ہند مزید افسروں کا بحالی کر سکتی ہے۔

5۔ دی گئی تفاصیل کے تحت تمام شہریوں کو رجسٹریشن کروانا ضروری ہوگا۔

تاریخ
-----

شہریوں کی لازمی رجسڑیشن کا قانون دو ہزار سال پہلے Caesar Augustus نے بنایا تھا تاکہ ٹیکس وصولی بہتر ہو سکے۔

حوالہ جات
---------

1. 1 2  Gupta, Beyond the poll rehetoric 2019۔ sfn error: no target: CITEREFGupta,\_Beyond\_the\_poll\_rehetoric2019 (help)
2. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
3. ↑  NRC final list: How and where to check your name on Assam's National Register of Citizens، India Today, 31 اگست 2019.
4. ↑  BJP Concerned Over NRC in Assam, But Wants Register Across India، The Diplomat, 30 اگست 2019.
5. ↑  Universal's The Citizenship Act, 1955، Universal Law Publishing Co.، 2004.
6. ↑  Mary And Joseph's Battle Against The State
**سماجی تناؤ** (انگریزی: Social stress) کسی شخص کے دوسرے لوگوں اور سماجی ماحول سے اس کے عمومی تعلقات کی وجہ سے ابھرنے والا تناؤ ہے۔ انسانی معاشرے میں فکری انتشار اور سماجی تناؤ رواداری اور بھائی چارے کے فقدان کے باعث پیدا ہوتا ہے۔اس کی انسدادی تدبیر اس بات میں ہے کہ جمہوری رویوں اور امن وآتشی کی فضا کو قائم رکھا جائے تاکہ معاشرے میں مزید استحکام اور باہمی اعتماد پیدا ہو سکے۔

عالمی تجزیہ
-----------

تجزیہ کاروں نے 100 جائزوں کا مطالعہ پیش کیا ہے جن میں 17 ملکوں کے لگ بھگ چار لاکھ افراد شریک تھے۔ اس مطالعے میں سماجی تناؤ کے مختلف اثرات کا جائزہ لیا گیا ہے جس سے پتا چلا ہے کہ خاندان سے قریبی رابطے کا لوگوں کی لمبی زندگی پرکم اثر تھا، لیکن دوستوں سے بار بار رابطہ کرنا رشتہ داروں کی نسبت زیادہ فائدہ مند تھا جس سے ایک شخص کی لمبی زندگی کے امکانات میں سات فیصد اضافہ ہوا۔

اثرات
-----

سماجی تناؤ کے اثرات کسی بھی فرد کے جسمانی، دماغی اور اندرونی صحت پر پڑ سکتے ہیں۔ یہ دو افراد یا کسی گروہ میں عدم اتفاق کا سبب بن سکتا ہے۔ سماج کے مختلف طبقات میں لڑائی جھگڑے ہو سکتے ہیں۔ ملک اور دنیا میں بے امنی ہو سکتی ہے۔ تاہم سماجی تناؤ کا تدارک آپسی سوجھ بوجھ میں اضافہ، تنازعات کی یکسوئی کی کوشش، مفاہمت اور ناخوش گوار واقعات اور تجربوں سے آگے بڑھ کر مثبت راہ پر گام زن ہونے کی کوشش کرنا ہے۔ انفرادی اور سماجی زندگی میں تناؤ سے آزادی، دوستانہ رویہ، افہام و تفہیم ہی مثبت اور صحت مند پیش قدمی کی ضمانت دے سکتے ہیں۔

مزید دیکھیے
-----------

* سماجی شکست
* تناؤ (حیاتیات)
* تناؤ (نفسیات)

حوالہ جات
---------

1. ↑  معاشرے میں فکری انتشار اور سماجی تناؤ رواداری اور بھائی چارے کے فقدان کے باعث پیدا ہورہا ہے، گورنر بلوچستان محمدخان اچکزئی
2. ↑  دوستوں اور رشتہ داروں سے جیون سکھی، لیکن زندگی؟
**ژو میچوو** جو اپنے اعزازی نام شہزادی چینگ پنگ سے مشہور ہے ، چین میں منگ عہد کی شہزادی رہی ہے۔ وہ آخری منگ شہنشاہ ، چونگ زہن کی بیٹی تھی۔

زندگی
-----

چینگ پنگ شہنشاہ چونگ زہن اور ملکہ وانگ کی سب سے بڑی بیٹی تھی۔ ملکہ وانگ شہزادی چینگ پنگ کی وفات کے کچھ عرصے بعد بیماری سی چل بسی اور شہزادی کو  ملکہ زہو نے پالا۔ چینگ پنگ کی ایک بڑی بہن شہزادی کن یی اور چھوٹی بہن زاؤرین بھی تھیں۔

چینگ پنگ جب سولہ سال ہوئی تو والد نے ایک فوجی افسر زہو شیان سے شادی طے کر دی مگر باغی لی زی چینگ اور اس کی باغی فوج کی دار الحکومت بیجنگ کی طرف پیش قدمی کی وجہ سے شادی ملتوی کرنی پڑی۔

باغیوں کے ہاتھوں دار الحکومت پر قبضے کے بعد ، شہنشاہ چونگ زہن نے گھر کے افراد کو قتل کرنا شروع کیا جس میں شہزادی زاؤرین بھی شامل تھی۔ شہزادی چینگ پنگ پر تلوار کا وار کرکے بایاں بازو کاٹ دیا۔ شہزادی خون بہنے اور خون کی کمی کی وجہ سے بے ہوش ہو گئی مگر پانچ دن بعد ہوش میں آ گئی۔ شہزادی کے والد نے درخت سے لٹک کر خودکشی کر لی۔

1645 میں چینگ پنگ نے چنگ عہد کے پہلے شہنشاہ شون زی سے بدھ نن بننے کی اجازت مانگی مگر شہنشاہ نے انکار کر دیا۔ شہنشاہ نے چینگ پنگ کی شادی اس کے والد کی خواہش پر زہو شیان کے ساتھ کروا دی۔ روایات کے مطابق دونوں نے شادی کے بعد ایک دوسرے کے ساتھ احترام کا سلوک کیا۔ چینگ پنگ شادی کے ایک سال بعد بیماری سے چل بسی اور بیجنگ میں گوینگینمن گیٹ کے باہر دفن ہوئی۔

ثقافت اور لوک داستانوں میں
--------------------------

چینگ پنگ نے لوک داستانوں اور ثقافت پر تاریخ کی نسبت گہرے اور دیرپا اثرات چھوڑے ہیں، بہت سی کہانیاں شہزادی کی کم عمر موت سے بچ جانے کے گرد گھومتی ہیں۔

ایک کہانی کے مطابق چینگ پنگ منگ عہد کے ختم ہونے کے بعد راہبہ بن گئی۔ وہ مارشل آرٹس کی تربیت لینے کے بعد چنگ عہد کے خلاف مزاحمتی تحریک کی راہنما بن گئی۔ اس کی ایک لقب "ایک بازو والی خدائی راہبہ" اس کی بے پناہ طاقت کی وجہ سے تھا۔ اس کی ایک ساتھی لو سنی اینگ تھی جو ایک فرضی کردار تھی جس نے شہنشاہ یونگ زینگ کو قتل کیا تھا۔

چینگ پنگ لوئیس چا کے ناول "تلوار جو شاہی خون سے رنگی تھی" میں ایک اہم کردار کے طور پر موجود ہے۔ وہ ناول میں  اے جیو (چونگ زہن کی نویں اولاد) کہلاتی ہے اور یوان چینگ زی کے لیے رومانوی جذبات رکھتی ہے۔ ناول کے آخر میں ایک بازو سے محروم ہونے کے بعد وہ بدھ راہبہ بننے کا فیصلہ کرتی ہے اور اپنا نام بدل کر "جیو نان" رکھ لیتی ہے۔لوئیس چا کے ایک اور ناول میں بھی چینگ پنگ ایک مختصر کردار میں نظر آتی ہے۔

چینگ پنگ اور زہو شیان کی محبت پر مبنی کنٹونیزی اوپرا (1957 میں ہانگ کانگ میں شروع ہوا) بھی ہے جس کا چینی عنوان "دی نیو ہوا" (شہنشاہ کی بیٹی پھول) ہے۔ اسی اوپرا کو بنیاد بناتے ہوئے ایک ٹی وی سیریز اور فلم بھی بنائی گئی۔

مزید روابط
----------

 منگ عہد کی تاریخ جلد 121

حوالہ جات
---------

1. ↑  شہزادی چینگ پنگْ[*مردہ ربط*]
**افتخار راغب** : (پیدائش - 31 مارچ، 1973) افتخار عالم راغب، افتخار راغب کے نام سے مشہور ہیں۔

بچپن اور تعلیم
--------------

والد محترم جناب شیخ محمد ابراہیم بن شیخ محمد سلیم اور والدہ محترمہ انوری خاتون۔ آبائی وطن نرائن پور، میر گنج، گوپال گنج، بہار۔ 
میٹرک، نبی گنج، میر گنج، سیوان، بہار، ہائر سکنڈری کالج آف کومرس بہار سے کیے اور اعلیٰ تعلیم بی۔ ٹیک سیویل، جامعہ ملیہ اسلامیہ دہلی سے 1998 میں حاصل کیے۔

تصانیف
------

مجموعہ کلام : 

* لفظوں میں احساس (2004 اور 2011) ہندی میں 2006
* خیال چہرہ : 2007
* غزل درخت :
* یعنی تُو
* کچھ اور

اعزازات
-------

* جگر مرادآبادی سمان (2007) بھاریہ ساہیتہ کار سنسد، سمستی پور، بہار
* ویر کُنور سنگکھ ایوارڈ (2010) انڈین ایسوسی ایشن فار بہار اینڈ جھارکھنڈ، قطر
* اعزازی سند (2007) انجمن ترقی اردو گوپال گنج، بہار

موجودہ مصروفیات اور قیام
------------------------

پیشہ سے انجنیئر ہونے کی وجہ سے ملازمت عرب انجنیئرنگ بیورو، دوحہ، قطر میں مقیم ہیں۔ ادبی سرگرمیاں کافی عام ہیں۔

افتخار ---- کی نظر میں
----------------------

### پروفیسر علیم اللہ حالیؔ

افتخار راغبؔ کی شاعری ان کے اپنے مزاج اور طرزِ فکر کی عکاس ہے۔ ان کے کلام میں خاکساری، بے ریائی، سادگی، استغنا، درویشانہ بے نیازی اور سرمستی کے موضوعات و محسوسات کثرت سے ملتے ہیں۔ ان موضوعات کے اظہار میں بھی ان کی فن کارانہ ہنر مندی انھیں ممتاز بناتی ہے۔

ادبی سرگرمیاں
-------------

* معتمد عمومی، بزم اردو قطر۔
* معتعمد عمومی، حلقہ ادبِ اسلامی، قطر۔

ابلاغ میں
---------

* ریختہ ڈاٹ کوم میں، افتخار راغب کا آڈیو کلام
* یو ٹیوب پر افتخار راغب
* فیس بک پر افتخار راغب
* اردو نیٹ جاپان پر افتخار راغب[*مردہ ربط*]

حوالہ جات
---------

1. ↑  Urdu Mazameen on Tajziyati Mutalya with Different Topics :: Bihar Urdu Youth Forum[*مردہ ربط*]

بیرونی روابط
------------
Human settlement in Englandسانچہ:SHORTDESC:Human settlement in England
**ورسلے** انگلینڈ کے گریٹر مانچسٹر کے شہر سیلفورڈ کا ایک گاؤں ہے جس کی 2014ء میں آبادی 10,090 تھی۔ یہ ورسلی بروک کے ساتھ واقع ہے، 5.75 میل (9.25 کلومیٹر) مانچسٹر کے مغرب میں۔ لنکاشائر کی تاریخی کاؤنٹی کی حدود کے اندر رومن اور اینگلو سیکسن کی سرگرمیوں کے شواہد موجود ہیں جن میں دو رومن سڑکیں بھی شامل ہیں۔ برج واٹر کینال کی 1761ء میں تکمیل نے ورسلے کو کاٹیج انڈسٹریز کے ایک چھوٹے سے گاؤں سے کپاس کی تیاری، لوہے کے کام کرنے، اینٹوں کی تیاری اور کوئلے کی وسیع کان کنی پر مبنی ایک اہم شہر تک پھیلانے کی اجازت دی۔ بعد میں توسیع پہلی اور دوسری عالمی جنگوں کے بعد ہوئی جب بڑی شہری جائیدادیں تعمیر کی گئیں۔

### تاریخ

ورسلے کا ذکر سب سے پہلے پائپ رول آف میں کیا گیا ہے۔ 1195-96 بطور *ورکسلیا* ، ہیو پٹریل کے دعوے میں قریبی بارٹن- اوپن-ایرویل اور ورسلے میں دو نائٹس کی فیس کے ایک حصے کے لیے۔ نام پر بہت سے تغیرات ہیں؛ Werkesleia, 1195; Wyrkedele، 1212؛ Whurkedeleye، c. 1220; ورکیٹلی، 1254؛ ورکوٹسلی، ورکڈیسل، 1276؛ Wrkesley, Wrkedeley, Workedeley, 1292; Wyrkeslegh, Workesley, 1301; ورسلی، 1444؛ اور "Workdisley عرف Workesley عرف Worseley"، 1581۔  ابتدائی دستاویزات میں نام کی ہجے، سیکسن کی اصل کا پتہ دیتی ہے۔ *Ge-Weore* ، نام کی پرانی انگریزی شکل کا مطلب ہے "صاف شدہ جگہ جو کاشت کی گئی تھی یا آباد کی گئی تھی۔" *اینگلو سیکسن کرانیکل* میں ورسلی کا کوئی حوالہ نہیں ہے۔

حوالہ جات
---------

1. ↑  *Worsley Ward Profile* (PDF). *salford.gov.uk*. Salford City Council. March 2016.
2. ↑  Farrer اور Brownbill 1911b harvnb error: no target: CITEREFFarrerBrownbill1911b (help).
3. ↑  Pratt 1977 harvnb error: no target: CITEREFPratt1977 (help)
شنجیتائی ((جاپانی: 新字体)‏; انگریزی: Shinjitai) 1946 میں ٹویو کانجی کے نفاذ کے بعد سے جاپانی کانجی (چینی حروف) کی آسان شکلیں ہیں۔ کچھ جاپانی شنجیتائی حروف آسان چینی حروف سے ملتے جلتے ہیں، لیکن جدید جاپانی کانجی حروف کی اکثریت آج کے روایتی چینی حروف سے مشابہت رکھتی ہے، جو آج کل تائیوان میں استعمال ہوتے ہیں۔

کیوجیتائی (انگریزی: Kyujitai) (پرانے جاپانی حروف) میں سٹروک کی تعداد کو کم کرکے شنجیتائی کردار بنائے اور بنائے گئے تھے، تاکہ دوسرے لوگوں کو جاپانی لکھنے میں آسانی ہو۔

چینی حروف اور جاپانی کانجی حروف کا موازنہ
-----------------------------------------

جاپانی کانجی حروف جو موجودہ وقت کے لیے روایتی چینی شکل استعمال کرتے ہیں جیسے کہ تائیوان میں جیسے ""東"، "車 "書", "備", "時"، "為" ،"語"، "愛, وغیرہ۔

جاپانی کانجی حروف جو 100% سادہ چینی حروف سے مشابہت رکھتے ہیں جو اصل سرزمین چین میں استعمال ہوتے ہیں جیسے "国", "学", "礼، "号", "医", "万", "乱", "辞", "独", "黄", "会", "争، "党"، وغیرہ

جاپانی کانجی حروف جو تقریباً 100% سادہ چینی حروف سے مشابہت رکھتے ہیں جو مینلینڈ چین میں استعمال ہوتے ہیں جیسے "変", "継"، "絵"، "庁"، "鉄", وغیرہ۔

جاپانی کانجی حروف جو آسان چینی حروف سے مختلف ہیں جیسے "経"، "歓", "楽", وغیرہ۔
صدارتی معیار (1998-تا حال)
صدارتی معیار (1974-1998)
صدارتی معیار (1956-1967)
**پاکستان کا صدارتی معیار** (انگریزی: Presidential Standard of Pakistan) صدور پاکستان کا سرکاری پرچم کا نام ہے۔

ڈیزائن
------

صدارتی پرچم کا بیک گراؤنڈ پاکستان کے قومی پرچم پر ہی مشتمل ہوتا ہے جس میں ہلال اور ستارے کی جگہ سنہری صدارتی تاج بنا ہوتا ہے۔ اس پرچم کا سائز قومی پرچم سے چھوٹا ہوتا ہے۔

استعمال
-------

صدارتی پرچم صرف صدر پاکستان کی موجودگی میں ہی آویزاں کیا جاتا ہے۔ صدر پاکستان کی سرکاری رہائش گاہ اور سرکاری دفتر پر بھی یہی پرچم آویزاں ہوتا ہے۔یہ پرچم قومی پرچم کے ساتھ ہی آویزاں کیا جاتا ہے۔ اس کے علاوہ صدر پاکستان کی سرکاری گاڑی پر بھی یہ پرچم آویزاں کیا جاتا ہے۔ صدارتی پرچم کسی عمارت پر نہیں لہرایا جاتا۔

تاریخ
-----

صدارتی معیار سب سے پہلے 1956 میں اختیار کیا گیا تھا اور 1974 اور 1998 میں دو بار اس کے ڈیزائن میں تبدیلی کی گئی۔

| Flag | استعمال کا دورانیہ | تفصیل |
| --- | --- | --- |
|  | 1998–تا حال | ہلال اور ستارہ والا پرچم |
|  | 1974–1998 | سابقہ پرچم جو 1974 سے 1998 تک زیر استعمال رہا۔ |
|  | 1956–1967 | سابقہ پرچم جو 1956 سے 1967 تک زیر استعمال رہا۔ |

مزید دیکھیے
-----------


|  |  |
| --- | --- |
| باب آئیکن | باب Pakistan  |

* قومی ترانہ (پاکستان)
* پاکستان کی ریاستی علامت
* پاکستانی پرچموں کی فہرست

حوالہ جات
---------
**آڈونیٹا** (علمی نام: *Odonata*) گوشت خور پردار حشرات میں سے ايک گروه ہے جو تین زیریں زمرہ جات میں منقسم ہے۔ موجودہ زمانے ميں دنيا میں اس زمرے میں 5 ہزار تسلیم شدہ قسمیں ہیں۔ 

* کابلی مکھی
* انیسوٹیرا
* انیسو زیگوپتيرا

تاریخ
-----

آڈونیٹا سے اصلی ابتدائی اقسام 160 – 200 ملین سال پہلے رہتے تھے۔ یہ سچ ہے کہ آڈونیٹا حشرات Protodonata حشرات سے ارتقا پزیر ہو گئے۔ ان قدیم حشرات سے موراویپٹیرا ریتی کولاٹا (انگریزی: Moraviptera reticulata) سب سے مشہور ہے۔ یہ 298 ملین سال پہلے رہتا تھا۔ اس کا پھیلاﺅ (وُسعتِ پَر) 80 سینٹی میٹر تھا اور قدیم پردار حشرات میں سے سب سے وسیع الجثہ تھا۔

توصیف
-----

آڈونیٹا گوشت خور اور عظیم طور پر اڑانے والا حشرہ ہے۔ اس کے پاس عظیم مرکب آنکھیں بھی ہيں۔ ہر آڈونیٹا کے پاس تین ارتقائی مرحلے (انڈا، حور لاروا، بالغ حشرہ ) رہتے ہيں۔ آڈونیٹا حشرات کی لمبائی 20 مِلی میٹر سے 130 مِلی میٹر تک ہوتی ہے۔ اور اس کا وزن 20 مِلی گرام سے 1200 مِلی گرام تک ہوتا ہے۔

حوالہ جات
---------

* Světem zvířat Bezobratlí autoři: Jan Hanzák, Ladislav Halík, Marie Mikulová Vydalo nakl. Albatros 1973
**شہناز انصاری** (10 جنوری 1970 - 15 فروری 2020) ایک پاکستانی سیاست دان تھیں جو جون 2013 سے اپنی موت تک سندھ کی صوبائی اسمبلی کی ممبر رہیں۔

ابتدائی زندگی اور تعلیم
-----------------------

**شہناز** نوشہرہ فیروز میں 10 جنوری 1970 کو پیدا ہوئی تھیں۔  انھوں نے شاہ عبدالطیف یونیورسٹی سے بیچلر آف آرٹس کی ڈگری حاصل کی۔

شہناز انصاری 70 کی دہائی میں بیچلر کی ڈگری لے کر سیاست میں قدم رکھنے والی گنی چنی خواتین میں سے ایک تھیں۔

سیاسی کیریئر
------------

شہناز انصاری 2013 کے پاکستانی عام انتخابات میں خواتین کے لیے مخصوص نشست پر پاکستان پیپلز پارٹی (پی پی پی) کی امیدوار کے طور پر سندھ کی صوبائی اسمبلی کے لیے منتخب ہوئی تھیں ، اور 2018 کے عام انتخابات میں دوبارہ منتخب ہوئیں۔

وفات
----

15 فروری 2020 کو ، **شہناز** انصاری پر نوشہرہ فیروز کے گاؤں دل مراد کھوکھر میں تھیں جب ان پر حملہ ہوا ، ان کے سینے میں چھ گولیاں لگیں ۔ انھیں پیپلز میڈیکل کالج اسپتال لے جایا گیا لیکن وہ راستے میں ہی زخموں کی تاب نہ لاتے ہوئے چل بسیں۔

حوالہ جات
---------

1. ↑
2. ↑  "Welcome to the Website of Provincial Assembly of Sindh". *www.pas.gov.pk*. 27 اگست 2017 میں اصل سے آرکائیو شدہ. اخذ شدہ بتاریخ 09 مارچ 2018.
3. ↑  Hanif Samoon؛ Imtiaz Ali (15 February 2020). "PPP MPA Shahnaz Ansari shot dead in Sindh's Naushero Feroze". Dawn. اخذ شدہ بتاریخ 15 فروری 2020.
|  |
| --- |
| **طوقان** |
| مجمع النجوم طوقان بڑی تصویر کے لیے کلک کریں |
|   |
| **عربی نام:** | **الطوقان**  |
| **انگریزی نام:** | Tucana |
| **خاندان:** | طیار |
| **آسمان میں مقام:** | آسمانِ جنوب چہارم |
| **رقبہ:** | 294.557 ۔ (48 واں) |
| **فی صد رقبہ :** | آسمان کا 0.71 فی صد |
| **مطلع مستقیم:** | 23 گھنٹے 46.64 منٹ |
| **میل:** | 65 ڈگری 49.80 منٹ جنوب |
| **سیاروں والے ستارے :** |    2 |
| **چمکدار ستارے:** |    1 |
| **قریبی مجمع النجوم:** | کونج، ہندی، ثمن، مار آب، نہر اور عنقا |
|   |

  


**طوقان** (عربی: **الطوقان**  - انگریزی: Tucana) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 294.557 مربع ڈگری ہے۔ جو کل آسمان کا 0.71 فی صد بنتا ہے۔مطلع مستقیم 23 گھنٹے 46.64 منٹ ہے۔ اور میل 65 ڈگری 49.80 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد کونج، ہندی، ثمن، مار آب، نہر اور عنقا واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**آ پلیس کالڈ ہیئر** (انگریزی: A Place Called Here؛ اردو: یہاں ایک مقام)آئرستانی مصنفہ سیسیلیا اہیرن کا چوتھا ناول ہے۔ یہ 2006ء میں شائع ہوا۔ ریاست ہائے متحدہ میں یہ ناول ’’دیئرز نو پلیس لائک ہیئر‘‘ (انگریزی: There's No Place Like Here؛ اردو: یہاں جیسا کوئی مقام نہیں) کے عنوان سے شائع ہوا۔

کردار
-----

### سینڈی شورٹ (مرکزی کردار)

وہ جب پیدا ہوئی تو اُس کے بالوں کا رنگ ریت (sand) جیسا تھا، چناں چہ اُس کا نام سینڈی شورٹ (Sandy Short) رکھا گیا لیکن بعد ازاں وہ اپنے نام کے بالکل برعکس ثابت ہوئی۔ اُس کے بال کوئلے کی طرح کالے ہو گئے اور قد بہت لمبا، یعنی 6 فٹ 1 انچ۔ اس غیر معمولی قد کی وجہ سے اُس کی ہم جماعت جینی-مے بٹلر اُسے خوب تنگ کیا کرتی۔ 
اپنی ہم جماعت جینی کے گم ہوجانے کے بعد اپنی کھوئی ہوئی چیزوں کو تلاش کرنے کی جستجو اُس کے اعصاب پر سوار ہونے لگی۔ کسی شے کا گم ہوجانا جیسے اُسے مسحور کردیتا اور وہ اُسے تلاش کیے بغیر خود کو غیر مطمئن محسوس کرتی۔ وہ اپنی تمام اشیا پر چٹ لگایا کرتی تاکہ وہ گم نہ ہوجائیں۔ اپنی اسی جستجو کی وجہ سے اُس نے گم شدہ لوگوں کو تلاش کرنے کا پیشہ اختیار کیا۔ 

### جینی-مے بٹلر

جینی-مے بچپن میں سینڈی کی حریف تھی اور اُس کے پڑوس میں رہا کرتی تھی۔ وہ ایک خود غرض اور شریر لڑکی ہوا کرتی تھی لیکن جب وہ گم ہوئی تو ہر جگہ اُسے مصعوم فرشتہ صفت لڑکی کے طور پر یاد کیا جانے لگا۔ 

### گریگری برٹن

گریگری، سینڈی کا نفسیاتی معالج تھا جس کی خدمات سینڈی کے والدین نے اس لیے حاصل کی تھیں کہ وہ سینڈی کو نفسیاتی مسئلے کا شکار سمجھتے تھے۔ وہ ایک دل کش انسان تھا اور سینڈی کو سب سے زیادہ اُسی پر بھروسا تھا۔ بعد ازاں، اُن کے درمیان معالج و مریض کا رشتہ، رومان انگیز تعلق میں تبدیل ہو گیا۔

خاکہ
----

سینڈی شورٹ اپنی گم شدہ اشیا کے بارے میں بے حد حساس تھی۔ اُس کی ہم جماعت جینی-مے بٹلر اگرچہ اُس کی حریف تھی، لیکن بچپن ہی میں اُس کی گم شدگی نے سینڈی کے ذہن پر گہرے اثرات مرتب کیے۔ چناں چہ پہلے اُس نے گاردا (جمہوریہ آئرستان کی پولیس) میں ملازمت اختیار کرلی اور بعد ازاں وہ ملازمت چھوڑ کر گم شدہ لوگوں کی تلاش کا کام شروع کیا۔ 

ایسے میں جیک رٹل نامی ایک شخص نے سینڈی سے رابطہ کیا اور اپنے بھائی ڈونل کی تلاش میں مدد مانگی جو ایک سال سے لاپتہ تھا۔ سینڈی اُس کی تلاش میں مدد کرنے کے لیے تیار ہو گئی لیکن جب وہ جیک سے ملنے جا رہی تھی تو اسی دوران میں وہ خود گم ہو گئی۔ تب اُس نے ایک ایسی دنیا دریافت کی جہاں تمام کھوئی ہوئی اشیا اور گم شدہ افراد چلے جاتے ہیں، ایک مقام جسے ’یہاں ‘ کہتے ہیں۔ 

ایک طرف سینڈی اُس نئی دنیا کو کھوجتی ہے اور اُسے سالہا سال سے گم شدہ افراد اور اشیا وہاں نظر آتی ہیں، تو دوسری طرف مقررہ وقت پر ملنے کے لیے سینڈی کے نہ پہنچنے پر جیک اُس کی تلاش شروع کردیتا ہے۔ اُسے لگتا ہے کہ سینڈی کی گم شدگی کا ڈونل کی گم شدگی سے کوئی نہ کوئی تعلق ہے۔ اسی دوران میں اُسے سینڈی کی وہ اشیا ملنے لگتی ہیں جو ’یہاں ‘ سے غائب ہوکر اس دنیا میں دوبارہ لوٹنے لگتی ہیں۔ دونوں دنیاؤں میں کوئی نہ کوئی ربط ضرور ہے اور سینڈی اُسی ربط کی تلاش میں ہے۔

حوالہ جات
---------
بھارت جیسے عظیم اور کثیر العلاقہ ملک کی شمالی ریاست اتر پردیش میں پائے جانے والے سرخ پھول
بھارت میں شمالی بھارت کا حصہ پھولوں کی کاشتکاری کے معاملے میں جنوبی بھارت جیسا موقف نہیں رکھتا ہے، اگر چیکہ ایک وسیع جغرافیائی ملک اور کثیر آبادی کی وجہ سے یہاں بھی پھولوں کی مانگ اور اس کی کاشت جاری ہے۔ **شمالی بھارت میں پھولوں کی کاشتکاری** حصے کے طور پر کسان دو اہم پھول پورے سال میں اگاتے ہیں۔یہ دو پھول گلیڈولس اور گیندا ہیں جن کی دو فصلیں اگتی ہیں۔ گلیڈولس کی بوائی مارچ ماہ سے اپریل کے وسط تک اور دسمبر میں کی جاتی ہے۔ شادی اور دیگر تقاریب کے دوران گلیڈولس کی فروخت زیادہ ہوتی ہے۔ 2015ء کے ایک جائزے کے مطابق گلیڈولس پھول کی کاشت میں فی ایکڑ ایک لاکھ کا خرچ آتا ہے۔ فی ایکڑ فصل فروخت کرنے پر دو سے تین لاکھ روپے کا منافع ملتا ہے۔ گلیڈولس، گیندا اور جعفری جیسے پھولوں کے بیج آسانی سے باغبانی کے محکمے اور نجی دکانوں پر مل جاتے ہیں۔ جائزے کے سال گلیڈولس کے بیجوں کی قیمت دو روپے فی بیج رہی ہے، ایک ایکڑ میں 50،000 بیج لگ ​​جاتے ہیں۔ کافی سالوں سے گلیڈولس اگا نے والے کچھ کاشتکار اس کے بیج بھی فروخت کرنا شروع کر دیے ہیں۔ برساتی گیندے کی فصل 30 سے 40 کُنٹل فی ایکڑ پیداوار دیتی ہے وہیں گلیڈولس کی فصل سے 50 سے 60 ہزار پھول فی ایکڑ کے حساب سے پیداوار حاصل ہونے کی صلاحیت موجود ہے۔

اچھی قیمت حاصل کرنے کے لیے شمالی بھارت کے شہر لکھنؤ میں واقع چوک منڈی اور گورکھپور کی بڑی پھول منڈی گل فروشوں کے اہم مقامات ہیں۔ اس کے علاوہ دہلی سے کچھ فاصلے پر غازی پور پھول منڈی میں پھولوں فروخت بھی بڑی سطح پر ہوتی ہے۔ 2015ء میں گلیڈولس پھول کی ایک کلی کی قیمت آٹھ سے دس روپیے رہی ہے اور گیندے کی 20 سے 25 روپیے فی کلو کی شرح سے بکتا رہا ہے۔

بھارت کی مختلف ریاستی حکومتیں باغبانی کو فروغ دے رہی ہے۔ 2015ء میں اتر پردیش کی ریاستی حکومت 4،000 مربع میٹر تک کے پولی ہاؤز لگوانے پر 50 فیصد امداد فراہم کر کرتی ہوئی پائی گئی، جس میں اب بیج اور دیگر پودوں سے جڑا مواد اور زرعی سامان بھی شامل کر لیا گیا۔

مزید دیکھیے
-----------

* بھارت میں زراعت
* بھارت میں بھارت میں زراعت

حوالہ جات
---------

1. ↑  
फूलों की खेती से हों मालामाल

خارجی روابط
-----------

* ہندی اور انگریزی میں پھولوں کا چارٹ
**عبد العزیز باسندی** نے ٢٢٣؁ ھجری میں نبوت کا دعویٰ کیا اور ایک پہاڑی مقام پر فریب کا جال بچھایا۔ وہ موضع باسند، علاقہ صفانیان کا رہنے والا تھا۔

شعبدہ باز نبی
-------------

اکثر جھوٹے مدعیان نبوت نے کم علم اور کمزور ایمان والے افراد کو شعبدے کے سہارے ہی ایمان کی دولت سے محروم کیا ہے۔ چنانچہ عبد العزیز باسندی نے بھی اسی کا سہارا لیا۔ وہ بہت بڑا شعبدے باز تھے لیکن جس شعبدے سے اس نے لوگوں کو اپنا معتقد بنایا وہ یہ تھا کہ وہ اپنا ہاتھ پانی کے حوض میں ڈالتا اور سرخ دینار سے مٹھی بھر کر باہر نکالتا۔ اس شعبدے کو دیکھ کر لوگ دیوانہ وار اس کے معتقد ہونے لگے۔ علمائے حق نے بہت کوشش کی کہ اس شعبدے کے جال میں کوئی ایمان والا مسلمان نہ آئے لیکن ان کی آواز صدا بصحرا ثابت ہوئی۔ حالانکہ کچھ لوگوں نے ان کی بات سنی بھی اور جھوٹے نبی کے فتنے سے محفوظ رہے۔ لیکن زیادہ تر لوگوں نے اپنا ایمان اور اپنی زندگی عبد العزیز باسندی کے حوالے کر دیا۔

اہل ایمان کا قتل
----------------

عبد العزیز باسندی کے معتقدین کی تعداد میں جب خوب اضافہ ہو گیا تو اس نے ایک فوج بھی بنائی اور اہل ایمان پر ظلم و ستم کی انتہا کی اور بہت سے ایمان والے کو قتل بھی کیا

آخر کار
-------

جب عبد العزیز باسندی کے ظلم و ستم کی انتہا ہو گئی تو وہاں کے حاکم وقت ابو علی بن محمد بن مظفر نے اس کی سرکوبی کا ارادہ کیا کیونکہ اس کی حرکتوں سے حکومت کو بھی خطرہ تھا اور مذہب تو خطرے میں تھا ہی۔ چنانچہ ابو علی نے ایک فوج روانہ کی تاکہ اس فتنے کا خاتمہ ہو۔ جب اس فوج کی اطلاع عبد العزیز باسندی کو ملی تو وہ اپنے معتقدین کے ساتھ پہاڑ پر محصور ہو گیا۔ مسلمانوں نے بھی محاصرہ کیے رکھا۔ آخر ایک دن، جب سامان رسد ختم ہو گیا اور مسلمانوں نے بھی جرأت کا مظاہرہ کر کے پہاڑ کی بلندی پر قدم رکھ دیا تو ایک خطر ناک جنگ ہوئی جس میں باالآخر سپہ سالار کے ہاتھ سے عبد العزیز قتل ہوا۔ قتل کے بعد اس کا سر ابو علی کے پاس بھیج دیا گیا۔ وہ اکثر کہا کرتا تھا کہ مرنے کے بعد وہ پھر واپس آئے گا۔ چنانچہ اس کے کچھ بچے ہوئے معتقدین اس کا انتظار کرتے رہے اور پھر دھیرے دھیرے اسلام میں مدغم ہو گئے۔

حوالہ جات
---------

1. ↑  جھوٹے نبی، ٧٥٢؃
بچوں کے ادب کی ایک نمائندہ تنظیم ہے جس کے بانی معروف بچوں کے ادیب، شاعر، معلم ،جناب پروفیسر مجیب ظفر انوار حمیدی ہیں۔ اس تنظیم کا بنیادی مقصد بچوں کے ادب کو فروغ دینا اور خصوصاً اردو زبان میں بچوں کے ادب کو ترقی دینا ہے تاکہ دُنیا بھر میں موجود اردو جاننے والے گھرانے اپنے بچوں کو اردو ادب سے اور اردو کی حکایات سے راشناس کرا سکیں۔ اردو میں اب تک جو کچھ لکھا گیا بچوں کے لیے اُن سے واقف ہونا ہر اردو سے واقف طالب علم کے لیے ضروری ہے۔ اسی مقصد کے پیشِ نظر جناب محترم مجیب ظفر انوار حمیدی اور اُن کی اہلیہ ناہید مجیب نے بچوں کے ادب کی ترقی کے لیے ایک پلیٹ فارم بنایا، جس کا نام *پاکستان چلڈرن رائٹرز گلڈ* رکھا گیا۔ یہ گلڈ اپنی مدد آپ کے اصولوں کے تحت کام کرتی ہے۔ اس میں نہ چندہ کا سلسلہ ہے نہ ہی مالی مدد مانگی جاتی ہے بلکہ پاکتسان کے شہروں میں اس کے جلسے بھی کیے جاتے ہیں ۔

اس سلسلے میں پابندی سے ماہانہ اجلاس بھی منعقد کیے جاتے ہیں اور ادبی محفلیں بھی منعقد کی جاتی ہیں، جن میں بچے اپنی تخلیقات پڑھتے ہپیں۔ یوں دوسرے بچوں کے سُننے، سمجھنے، بولنے اور لکھنے کی صلاحیتیں پروان چڑھتی ہیں۔

بچوں کے تحریری مقابلے
---------------------

پاکستان چلڈرن رائٹرز گلڈ کی ماہانہ مجلسوں میں بچوں کی اردو زبان سے محبت اور استعمال پر بھی زور دیا جاتا ہے۔ چلڈرن گلڈ کے تحت نعام یافتہ بچوں کو انعامات و اسناد بھی تفویض کیے جاتے ہیں۔
**نیو ملٹن** جنوب مغربی ہیمپشائر ، انگلینڈ کا ایک بازار کا شہر ہے۔ شمال میں نیو فاریسٹ اور جنوب میں ساحل بارٹن آن سی میں ہے۔ یہ قصبہ لیمنگٹن اور کرائسٹ چرچ کے درمیان مساوی ہے، 6 میل (10 کلومیٹر) دور۔

### تاریخ

نیو ملٹن کی تاریخ اینگلو سیکسن کے زمانے سے ہے، اور اس میں اولڈ ملٹن، بارٹن آن سی ، ایشلے ، باشلے ، اور ووٹن شامل ہیں۔ 2011ء کی مردم شماری میں اس کی آبادی 25,717 کے طور پر ریکارڈ کی گئی ہے۔  ("Mildeltune") کی جاگیر 1086ء کی ڈومس ڈے بک میں درج ہے اور لفظی معنی ہے "مڈل فارم"۔ یہ ہیو ڈی پورٹ کی زمینوں کا حصہ تھا اور اس کی جائیداد ولیم چرنیٹ کے پاس تھی۔  چرنیٹ خاندان نے 13ویں صدی میں ملٹن پر قبضہ برقرار رکھا، حالانکہ کم خاندان اپنی طرف سے جائیداد کا انتظام کر رہے تھے۔  ان میں سب سے اہم Chaucombe (یا Chalcombe) خاندان تھا، جو غالباً 13ویں صدی کے وسط میں ملٹن میں چرچ بنانے والے پہلے لوگ تھے۔  1303ء میں تھامس ڈی چاکومبے کو ملٹن میں منگل کے روز ہفتہ وار بازار کے ساتھ ساتھ میری میگدالین کے تہوار کے دن سالانہ میلہ لگانے کی اجازت دی گئی تھی لیکن مارکیٹ ٹاؤن بنانے کی یہ کوشش ناکام دکھائی دیتی ہے۔

حوالہ جات
---------

1. ↑  "Key Figures for 2011 Census: Key Statistics". Office for National Statistics. 03 مارچ 2016 میں اصل سے آرکائیو شدہ. اخذ شدہ بتاریخ 10 ستمبر 2013.  الوسيط `|url-status=` تم تجاهله (معاونت)
2. 1 2  William Page (editor), 1912, *A History of the County of Hampshire: Volume 5*, Victoria County History
3. 1 2  A. T. Lloyd, J. E. S. Brooks, (1996), *The History of New Milton and its Surrounding Area, Centenary Edition*, page 21
وقت
**پہر** وقت کی ایک روایتی اکائی ہے جسے بھارت، پاکستان، نیپال اور بنگلہ دیش میں استعمال کیا جاتا ہے۔ عموماً ایک پہر تین گھنٹوں پر مشتمل ہوتا ہے، اس طرح ایک دن (دن اور رات ملا کر) میں آٹھ پہر ہوتے ہیں۔ مگر کچھ تقویموں میں اس سے کم یا زیادہ بھی ہوتا ہے مثلاً آریائی تقویم میں دن (دن اور رات ملا کر) کے پانچ پہر ہوتے ہیں۔

اشتقاق
------

پہر اصلاً سنسکرت کا لفظ جو قدیم ہندوستان میں وقت کی اکائی کے لیے مستعمل تھا۔ نیز ہندوستانی زبان میں بھی اس لفظ کی اصل ملتی ہے جو پہرہ دینے اور پہرے داری سے متعلق ہے۔ کسی زمانے میں پہرے داروں کی باری ہر پہر تبدیل ہوتی تھی، چنانچہ غالب قیاس ہے کہ اسی سے پہر کی اکائی کو اخذ کر لیا گیا۔

دورانیہ
-------

روایتی طور پر برصغیر میں دن کے چار اور رات کے چار پہر ہوتے ہیں۔ رات کا پہلا پہر سورج ڈھلتے ہی شروع ہو جاتا تھا جبکہ دن کا پہلا پہر پو پھٹتے ہی۔ چونکہ موسم کی تبدیلی دنوں اور راتوں کی لمبائی پر بھی اثرانداز ہوتی ہے اس لیے پہروں کا دورانیہ بھی بدلتا رہتا ہے۔ موسم سرما میں راتیں لمبی ہونے سے شمالی بھارت میں ایک رات کا پہر تقریبا 3.5 گھنٹے اور دن کا پہر تقریباً 2.5 گھنٹے کا ہوتا تھا۔ موسم گرما میں اس کے برعکس رات کا پہر تقریبا 2.5 گھنٹے اور دن کا پہر تقریبا 3.5 گھنٹے کا ہوتا تھا۔اعتدال کے دنوں میں دن اور رات بر ابر ہوتے ہیں اور اس میں دن اور رات کے پہر دونوں 3 گھنٹے کے ہوتے تھے۔

دن کا پہلا پہر طلوع آفتاب کے ساتھ ہی شروع ہوتا تھا۔ اس کے بعد دوسرا پہر شروع ہوتا تھا جس کا نام آج تک ہندوستانی زبان اور دیگر شمالی بھارتی زبانوں میں دوپہر ہے۔ اس کے بعد شام کے پہر کا روایتی نام سہ پہر ہوا کرتا تھا (فارسی میں تین کو سہ کہتے ہیں)، گوکہ یہ لفظ اب زیادہ استعمال نہیں ہوتا اور اس کی جگہ فارسی کا لفظ شام زیادہ عام ہو گیا ہے۔

حوالہ جات
---------

1. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
2. 1 2 3  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
3. 1 2  Final report on the revision of settlement of the Sirsa district in the Punjab, J. Wilson (Settlement Officer), 1883, *... they vary in length at different times of the year, but at the equinox the pahars of the day and night are equal, each being three hours long. Dopahar means midday; pahar din raha=3 PM; pahar rat gai=9 PM; pahar din charha=9 AM ...*
4. ↑  A shorter English-Nepali dictionary, T. Warren, Asian Educational Services, 1988, ISBN 978-81-206-0304-2, *... midday dopahar دوپہر ...*
5. ↑  Hindi & Urdu phrasebook, Richard Delacy, Lonely Planet, 1998, ISBN 0-86442-425-6, *... kal seh pahar ko : yesterday evening ...*
قرآن مجید کی پہلی  آیت سجدہ تلاوت سورہ الاعراف کی آیت 206 ہے:  إِنَّ الَّذِينَ عِندَ رَبِّكَ لاَ يَسْتَكْبِرُونَ عَنْ عِبَادَتِهِ وَيُسَبِّحُونَهُ وَلَهُ يَسْجُدُونَ

ترجمہ
-----

* یقیناً جو تیرے رب کے نزدیک ہیں، وہ اُس کی عبادت سے تکبر نہیں کرتے اور اُس کی پاکی بیان کرتے ہیں اور اُس کو سجدہ کرتے ہیں  O

تفسیر
-----

اِس آیت میں الَّذِیْنَ سے مراد بالاجماع ملائکہ (فرشتے) ہیں جبکہ اِسی کے ساتھ فرمایا گیا: ’’ عِنْدَ رَبِّکَ‘‘ یعنی اللہ تعالیٰ کے پاس۔ اللہ تعالیٰ کا تعلق تو ہر مکان کے ساتھ ہے لیکن چونکہ ملائکہ اُس کی رحمت کے قریب ہیں اور ہر وہ جو اللہ تعالیٰ کی رحمت کے قریب ہے تو وہ اُس کے پاس ہی ہے۔ یہ قول زجاج کا ہے۔وَیُسَبِّحُوْنَہُ یعنی وہ اُس کی عظمت بیان کرتے ہیں اور ہر نقص و کمزوری سے اُس کی پاکی (پاکیزگی) بیان کرتے ہیں۔ وَلَہُ یَسْجُدُوْنَ یعنی وہ اُس کے لیے نماز پڑھتے ہیں۔ یعنی وہ اپنی کمتری اور اِنتہائی عجز کا اِظہار کرتے ہیں بخلاف گناہ کرنے والو ں کے۔  امام ابن ابی شیبہ نے حضرت عبداللہ بن عمر سے روایت نقل کی ہے کہ وہ اپنے سجود میں کہا کرتے تھے: اَللّٰھُمَّ لَکَ سَجَدَ سَوَادِیْ وَبِکَ آمَنَ فُوَّادِیْ، اَللّٰھُمَّ ارْزُقْنِیْ عِلْمًا یَنْفَعُنِیْ وَ عِلْمًا یَّرْفَعُنِیْ اے اللہ تیرے لیے میرے وجود نے سجدہ کیا اور میرا دِل تیرے ساتھ ایمان لایا، اے اللہ مجھے ایسا علم عطاء فرما جو میرے لیے نفع بخش ہو اور ایسا علم عطاء فرما جو میرے لیے باعث رِفعت و بلندی ہو۔

حوالہ جات
---------

1. ↑  تفسیر قرطبی: جلد 4، صفحہ 413۔
2. ↑  جلال الدین سیوطی: تفسیر الدر المنثور، جلد 3، صفحہ 503، تحت سورۃ الاعراف، آیت 206۔ مطبوعہ لاہور۔

| * د
* ب
* ت
آیات سجدہ تلاوت |
| --- |
| آیات سجدہ تلاوت | 
* پہلی آیت سجدہ تلاوت
* دوسری آیت سجدہ تلاوت
* تیسری آیت سجدہ تلاوت
* چوتھی آیت سجدہ تلاوت
* پانچویں آیت سجدہ تلاوت
* چھٹی آیت سجدہ تلاوت
* ساتویں آیت سجدہ تلاوت
* آٹھویں آیت سجدہ تلاوت
* نویں آیت سجدہ تلاوت
* دسویں آیت سجدہ تلاوت
* گیارہویں آیت سجدہ تلاوت
* بارہویں آیت سجدہ تلاوت
* تیرہویں آیت سجدہ تلاوت
* چودہویں آیت سجدہ تلاوت

 |
| آیت سجدہ تلاوت مطابق امام شافعی | 
* سجدہ تلاوت مطابق امام شافعی (فقہ شافعی کے مفسرین کے مطابق پندرہواں سجدہ)

 |